Document ID: 32003D0662

32003D0662
L 234/22
SLUŽBENI LIST EUROPSKE UNIJE
26.05.2003.
ODLUKA VIJEĆA 2003/662/ZVSP
od 26. svibnja 2003.
o zaključenju Sporazuma između Europske unije i Republike Turske o sudjelovanju Republike Turske u snagama pod vodstvom Europske unije u bivšoj jugoslavenskoj republici Makedoniji
VIJEĆE EUROPSKE UNIJE,
uzimajući u obzir Ugovor o Europskoj uniji, a posebno njegov članak 24.,
uzimajući u obzir preporuku Predsjedništva,
budući da:
(1)
Dana 27. siječnja 2003. Vijeće je donijelo Zajedničku akciju 2003/92/ZVSP o vojnoj operaciji Europske unije u bivšoj jugoslavenskoj republici Makedoniji (1).
(2)
Članak 8. te Zajedničke akcije predviđa da detaljni aranžmani vezani za sudjelovanje trećih država podliježu sporazumu u skladu s člankom 24. Ugovora o Europskoj uniji.
(3)
Slijedom Odluke Vijeća od 18. ožujka 2003. kojom se glavni tajnik/visoki predstavnik ovlašćuje za otvaranje pregovora, glavni tajnik/visoki predstavnik dogovorio je Sporazum s Republikom Turskom o sudjelovanju Republike Turske u snagama pod vodstvom Europske unije u bivšoj jugoslavenskoj republici Makedoniji.
(4)
Ovaj bi Sporazum trebalo odobriti,
ODLUČILO JE:
Članak 1.
Ovime se u ime Europske unije odobrava Sporazum između Europske unije i Republike Turske o sudjelovanju Republike Turske u snagama pod vodstvom Europske unije u bivšoj jugoslavenskoj republici Makedoniji.
Tekst Sporazuma priložen je ovoj Odluci.
Članak 2.
Predsjednik Vijeća ovime je ovlašten imenovati osobu/osobe ovlaštenu/ovlaštene za potpisivanje razmjene pisama kako bi obvezala/obvezale Europsku uniju.
Članak 3.
Ova se Odluka objavljuje u Službenom listu Europske unije.
Članak 4.
Ova Odluka stupa na snagu na dan donošenja.
Sastavljeno u Bruxellesu 26. svibnja 2003.

Labels: 18
15
5